[{"text_idx": "#000002", "text": "Rapla vallavolikogu esimehe Margus Jaansoni suhtes esitati umbusalduse avaldus. Ette heidetakse sobimatut juhtimist eelko\u0303ige seoses korvpalli rahastamise eelno\u0303uga. Jaanson su\u0308u\u0308distusi omaks ei vo\u0303ta."}, {"text_idx": "#000003", "text": "Rapla vallavolikogu 29. aprilli istung algas volikogu esimehele umbusaldusavalduse ette lugemisega. So\u0303na sai volikogu liige Margus Tamberg: \u201eMargus Jaanson on meie arvates volikogu esimehena na\u0308idanud u\u0308les volikogule sobimatut juhtimiskultuuri, u\u0308letanud volikogu esimehele antud volitusi, mis on pannud volikogu to\u0308o\u0308 ja teenimise kahtluse alla. Allakirjutanute hinnangul ei ole volikogu esimees oma tegevuses la\u0308htunud Rapla valla huvidest, vaid kohati isiklikest ambitsioonidest ja eelistustest.\u201d"}, {"text_idx": "#000008", "text": "Ma\u0308rtsikuu istungil vo\u0303eti eelno\u0303u maha Rene Koka algatusel, kuid kuna Kokk on Jaansoni erakonnakaaslane EKRE-s, peab Heinvee to\u0303ena\u0308oliseks, et ka\u0308itumisviis oli eelnevalt kokku lepitud. Heinvee leiab, et Jaanson ei arvesta komisjonide ja vallavalitsuse seisukohtadega ega tegutse volikogu esimehele kohaselt. \u201eAvaldus ei ole tehtud EKRE kui poliitilise erakonna suhtes, vaid esimehe suhtes,\u201d ro\u0303hutab Heinvee. Ta to\u0303deb, et seegi on so\u0303num, et oma allkirja on andnud iga valimisliidu esindajad."}, {"text_idx": "#000009", "text": "Koalitsiooni liikme Alar Mutli so\u0303nul on umbusalduse avaldamiseni viinud pikaajalisem protsess. Tema so\u0303nul on probleemiks osaliselt Jaansoni juhtimisvo\u0303tted ja osaliselt olukord koalitsioonis. \u201eKoalitsioon on koomas. Tegelikult oleme juhtme juba va\u0308lja to\u0303mmanud,\u201d u\u0308tleb Mutli ning lisab: \u201eTuumanupule vajutas EKRE.\u201d Ka Mutli so\u0303nul sai otsustavaks korvpallitoetuse eelno\u0303u mahavo\u0303tmine. Mutli heidab ette seda, et eelno\u0303u teemat ei to\u0303statatud eelnevalt koalitsioonis."}, {"text_idx": "#000010", "text": "\u201eInimesed on toredad, aga ko\u0303ik inimesed juhiks ei sobi,\u201d to\u0303deb Mutli. Miks Jaanson komisjonide seisukohtadega ei arvesta ning ebasobivalt tegutseb, ei oska Mutli arvata: \u201eVo\u0303imalik, et see on rumalus, et ta ei tea, kuidas ja mida ta tegema peab, aga vo\u0303ib-olla on tal kokkulepped kuskil mujal kellegagi, ei tea.\u201d"}, {"text_idx": "#000013", "text": "Umbusaldusel puudub Jaansoni so\u0303nul sisu. \u201eMa ei ole ka\u0308itunud juriidiliselt ebakorrektselt ei inimese ega ka volikogu esimehena,\u201d on ta kindel. Ta usub, et avalduse taga on emotsioonid ja isiklikud probleemid. Ta tunnistab, et otsustas esialgu to\u0303esti eelno\u0303u mitte aprillikuu istungi pa\u0308evakorda lisada: \u201eKui see oli ja\u0308lle laual muutmata kujul, ei na\u0308inud ma mo\u0303tet seda pa\u0308evakorda panna.\u201d Miks eelno\u0303u muutmata kujul pa\u0308evakorda la\u0308ks, oli seotud sellega, et ma\u0308rtsikuu volikogu istungil ja\u0308i kokku leppimata muudatusettepanekute tegemise ta\u0308htaeg ja ettepanekuid ei esitatud. \u201eSee oli inimlik ta\u0308helepanematus, sekreta\u0308r vo\u0303i keegi peaks istungil toetama,\u201d leiab Jaanson."}, {"text_idx": "#000014", "text": "Mo\u0303radest koalitsioonis ra\u0308a\u0308kides u\u0308tleb Jaanson: \u201eAga meil ei ole ju koalitsiooni.\u201d Tema so\u0303nul on Alar Mutli koalitsiooni juhtimisest end kahel korral taandanud ning ilma juhita koalitsiooni ei saa olla. \u201eNii ka ei ka\u0308ituta,\u201d leiab Jaanson."}]